05/12/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.2018/42487 pola que se aprobse aproba a concesión definitiva de subvencións do prog. FO103D: subv. entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia,2018

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO103D: CONVOCATORIA DO PROGRAMA DE SUBVENCIÓNS A ENTIDADES DEPORTIVAS, SEN ÁNIMO DE LUCRO, PARA O DESENVOLVEMENTO DE GRANDES EVENTOS DEPORTIVOS SINGULARES DE ESPECIAL INTERESE NA PROVINCIA DURANTE O ANO 2018 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 37563 do 31 de outubro de 2018, que foi publicada no BOP do 5 de novembro de 2018, concedeuse de forma provisional, as subvencións da convocatoria FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2018, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e analizada a documentación aportada polos solicitantes no devandito prazo procede: 1. Desestimar a alegación presentada pola entidade ESCOLA DE BASKET XIRIA, código de expediente 2018000029555, xa que o certificado que achegan acredita a inclusión do evento no Calendario oficial de actividades da Federación Galega de Baloncesto, cando deberían acreditar que o evento está incluído no Calendario Oficial de competicións, polo que siguen incumprindo co establecido na base 3 das específicas de esta convocatoria, que exixe que “ o evento deberá estar incluído no calendario oficial de competicións”. 2. Desestimar a alegación presentada pola entidade MOVETE NA MOTO código de expediente 2018000029674, na que manifesta o seu desacordo coa valoración da comisión técnica, xa que esta comisión valorou os datos presentados na solicitude de acordo coas bases da convocatoria.3. Descartar á entidade ONE SEVEN, código de expediente 2018000029369, por non emendar a solicitude no prazo establecido na resolución de concesión provisional (BOP número 210 do 05/11/2018). Vistos o informe do Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Desestimar as alegacións presentadas.2.º.–Aprobar a concesión das subvencións correspondentes ao Programa FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2018, aos entidades sen animo de lucro seguintes: Total concedido: 315.768,74 €. 3.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.4.º.–Autorizar a todas as entidades que o solicitaron para que poidan concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións (o importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 5.º.–Dispor o gasto das subvencións concedidas con cargo á seguinte aplicación orzamentaria: 0612/3411/481, fase A, referencia n.º 22018003136, operación n.º 220180036948, importe 315.768,74 €. 6.º.–Denegar a concesión das subvencións correspondentes ao Programa FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2018, aos entidades sen animo de lucro seguintes polos motivos que se indican: 7.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 3 de decembro de 2018. O Presidente, O Secretario, Valentín González Formoso José Luis Almau Supervía